ing sasi Sawal, mengeti Idul Fitri lan Grebeg Mulud kang diadani ing sasi Mulud utawa ing Islam diarani sasi Rabiul Awal. Diarani sasi Mulud amarga kanggo mengeti wiyosane (maulid tegese lair) Kanjeng Nabi Muhammad SAW kang miyos ing tanggal 12 Rabiul Awal.Wawan RembugSasi Besar akeh wong padha duwe gawe mantokake anake. Iku ateges akeh sumbangan. Iklas utawa ora eklas, yen entuk ulem mesthi bakal terus nyumbang. Apa maneh yen wis entuk kiriman berkat uwujud sega utawa roti, mesthi ora bisa suwala. Kayata sing dilakoni dening Bu Sarmi lan Yu Sarti (kekarone jeneng sesinglon) ing wayah esuk nalika bebarengan menyang pasar. Pacelathon kaya ing ngisor iki. Bu Sarmi Priye Jeng, apa sesuk sliramu sida tindak mriksani grebeg Besar? Yu Sarti Alah Bu, Bu, ingkang kangge ............ menika menapa. Rak samenika nembe usum manten ta? Bu Sarmi Lho apa gayutane mriksani grebeg karo usum manten? Yu Sarti Inggih wonten ta Bu. Cobi menawi badhe ningali grebeg, rak ngangge arta ta? Bu Sarmi Ha ya, mesthi nganggo ............ Mosok nganggo kreweng. Yu Sarti Lha menawi kathah ulem, menapa malih sampun tampi berkat, menapa boten badhe nyumbang? Bu Sarmi Ya mesthi nyumbang. Yu Sarti Nyumbang ngagem menapa? Bu Sarmi Ya mesthi ............ dhuwit. Apa ya nganggo kreweng. Yu Sarti Lha menawi pamedalipun cumpen, menapa inggih taksih menggalihaken ningali grebeg? Bu Sarmi Wis ta genahe panjenengan mriksani grebeg ora? Yu Sarti Cetha .......... Kejawi badhe dipun bayari. Kados pundi? Bu Sarmi Ha ya apik wae, idhep-idhep ngamal. Rak ya ngono ta? Yu Sarti Leres. Menika .......... kathah amalipun. Bu Sarmi Ya wis sesuk dakampiri ya. Ora sah sangu apa-apa. Awak thok wae. Bocah-bocah diajak uga kena. Yu Sarti Inggih Bu, matur nuwun. Kekarone banjur pisahan nalika wis tekan pasar. Kaya ing pasinaon sadurunge, para netter utawa para maos kasuwun kersa ngisi ukara sing durung rampung. Tembung-tembung sing kacithak kandel minangka pancingan kanggo ngisi. Sugeng ngisi!Undha-usuking tembung ngoko – krama kaya sing digunakake ing dhuwur. Tembung Ngoko Krama Krama Inggil apik sae - dhuwit arta, yatra - nganggo ngangge ngagem nonton, ndelok ningali mriksani ora boten - Mangsuli Pitakonan Ing sasi apa akeh wong duwe gawe tumrap bebrayan Jawa?Ing sasi iku uga ana ibadah apa tumrap agama Islam?Kanggo mengeti sasi iku, Kraton Kasultanan lan Kraton Kasunanan ngadani apa? (Sumber : www.tembi.org)